หุ้นปิดช่วงเช้าที่ 734.89 จุดลดลง0.15จุด
ตลาดหุ้นปิดช่วงเช้าที่ 734.89 จุดลดลง 0.15 จุดนักวิเคราห์คาดดัชนีหวันนี้จะเคลื่อนไหวในกรอบ 730-740 จุด
4 มี.ค. 2553

ตลาดหุ้นปิดช่วงเช้าที่ 734.89 จุดลดลง 0.15 จุดนักวิเคราห์คาดดัชนีหวันนี้จะเคลื่อนไหวในกรอบ 730-740 จุด 
ดัชนีตลาดหุ้นไทยปิดตลาดช่วงครึ่งวันทำการเช้าของวันที่ 4 ระดับ  734.89 จุดลดลง0. 15 จุดหรือ 0.02 %ด้วยมูลค่าการซื้อขายกว่า  10,211.99   ล้านบาท นักวิเคราะห์จากบล.เอเซียพลัส กล่าวว่า  วันนี้ดัชนีโอกาสอ่อนตัวลงจากการขึ้นเครื่องหมายXDของบริษัทขนาดใหญ่ เพื่อจ่ายเงินปันผล เช่นหุ้นในกลุ่มพลังงานและปิโตรเคมี รวม 5บริษัท ซึ่งจะมีผลต่อการกดดันดัชนีประมาณ 5จุดกว่าๆเช่นปตท.(PTT)จ่ายปันผบ 4.5 บาท   ไทยออยล์(TOP)จ่ายปันผล1.5 บาทต่อหุ้น บริษัทผลิตไฟฟ้า(EGCO) ปันผล 2.75 บาทต่อหุ้น ปตท.เคมิคอล(PTTCH)จ่าย 1.4 บาทต่อหุ้รน และบางจากปิโตรเลียม(BCP)จ่าย 0.8บาทต่อหุ้น เป็นต้น    อย่างไรก็ตามหากดัชนีอ่อนตัวลงก็เป็นโอกาสสะสมหุ้นเพราะจะได้ปัจจัยหนุนจากเงินทุนไหลเข้า และเงินทุนไหลเข้ารอบนี้น่าจะเป็นของจริง โดยมีเหตุผลสนับสนุนจากความคาดหวังว่าค่าเงินในภูมิภาคเอเชียมีแนวโน้มแข็งค่าขึ้นตามการฟื้นตัวของเศรษฐกิจ เร็วกว่าประเทศที่พัฒนาแล้ว และประเทศในภูมิภาคเอเชียส่วนใหญ่ จะได้ดุลการค้ากับประเทศพัฒนาแล้ว และการเข้ามาลงทุนครั้งนี้ของต่างชาติ  มิได้คาดหวังผลตอบแทนจากการลงทุนเท่านั้น แต่ยังหวังผลตอบแทนจากอัตราแลกเปลี่ยนด้วย  นอกจากนี้  จากสถิติในอดีตบ่งชี้ว่าราคาหุ้นมักจะฟื้นตัวค่อนข้างเร็วหลังผ่านพ้นวันขึ้นเครื่องหมายXD ราว3-5วัน ซึ่งอาจทำให้นักลงทุนอาจได้เงินปนผลฟรีหากถือหุนดังกลาวต่อเนื่องหลัง XD ราว 1 สัปดาห์ สำหรับกรอบดัชนีหุ้นวันนี้คาดว่าน่าจะเคลื่อนไหวในกรอบ 730-740 จุด